### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2014-50628 Dok.nr. 710-2020-142837 Sagsbehandler DPMETH | | 127.                Strategisk Varmeplan, pulje til projekter - Åbent

###

|  |  |
| --- | --- |
| Tidl. politisk behandling | TM-U, 18.01.18, pkt. 3,TM-U, 09.11.15, pkt. 112, TM-U, 9.10.14, pkt. 101 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Teknik- og Miljøudvalget skal i denne sag
tage stilling til, om der skal gives støtte til en projektansøgning fra Thorsø
Fjernvarmeværk a.m.b.a. om udnyttelse af spildvarme fra Thorsø Miljø &
Biogas. Ansøgningerne samt mail fra [adresse] er vedlagt i bilag.

[adresse] har tidligere vedtaget, at der kan ansøges
om midler til aktiviteter og projekter i forbindelse med udmøntning af den
strategiske varmeplan. Kriterier for ansøgninger kan læses i ”[Støtte
til projekter på varmeområdet. Ansøgning og støttekriterier](http://favrskov.viewer.dkplan.niras.dk/media/175958/710_2016_274306_ansoegning_om_stoette_til_varmeprojekter__procedure_.pdf)”.

Teknik- og Miljøudvalget har bevilliget støtte til otte
projekter:

·
I 2014 fik Hinnerup Fjernvarme 19.800 kr. til projektforslag for
udbredelse af fjernvarme til landsbyerne [adresse] og Vitten

·
I 2015 fik Thorsø Fjernvarmeværk 50.000 kr. til undersøgelse af
overskudsvarme, og Ulstrup Kraftvarmeværk fik 40.000 kr. til undersøgelse af
varmepumpe. Endvidere fik Hinnerup Fjernvarme og [adresse] 50.000 kr.
til projektforslag for etablering af en transmissionsledning mellem værkerne

·
I 2017 fik Hadsten Varmeværk 17.500 kr. til undersøgelse af
solvarmeanlæg, og [adresse] fik 24.000 kr. til udarbejdelse af
screeningsanalyse af fremtidige varmeforsyning

·
I 2019 fik Hinnerup Fjernvarme 30.000 kr. til undersøgelse af
ledning til Haar, og [adresse] fik 50.000 kr. til bl.a. udarbejdelse
af projektforslag for eldrevet varmepumpe.

**VURDERING**

Teknik og Miljø har vurderet ansøgningen i
henhold til det overordnede formål med den strategiske varmeplan og i henhold
til ”Procedure for ansøgning om midler til projektstøtte”.

Thorsø Fjernvarmeværk har ansøgt om udarbejdelse af
forskellige scenarier til udnyttelse af spildvarme fra Thorsø Miljø &
Biogas. Spildvarmen, som er et resultat af etableringen af opgraderingsanlæg,
med tilhørende dampkedelanlæg og røggaskøling på biogasanlægget bliver leveret
vederlagsfrit til Thorsø Fjernvarmeværk. Spildvarmen vil på fjernvarmeværket
kunne erstatte den i dag anvendte biogas, hvilket betyder, at en højere mængde
biogas vil kunne opgraderes til grøn gas, som bidrager til reduktion af CO2.

[adresse] ønsker at undersøge muligheder for
etablering af varmepumpe og forskellige ledningsføringer øst og vest om Aidt.
Den vestlige ledningsføring vil på sigt give mulighed for at koble forbrugere i
Aidt på fjernvarme.

Thorsø Fjernvarmeværk a.m.b.a. har ansøgt om 50.000 kr.
ekskl. moms.

Teknik og Miljø vurderer, at projektet opfylder
støttekriterierne, og at de understøtter den strategiske varmeplans mål om udbredelse
af en effektiv fjernvarmeforsyning baseret på CO2-neutrale
brændsler.

**ØKONOMI**

I [adresse] klimaplans
projektkataloger bliver der løbende afsat midler til aktiviteter og projekter i
forbindelse med udmøntning af den strategiske varmeplan.

Hvis der bevilliges støtte til
det ansøgte projekt, vil den samlede bevilling fra puljen, inklusiv tidligere
støttede projekter, være 330.000 kr. Der gøres opmærksom på, at der i
forbindelse med udmøntning af Klimaplan 2025 indtil videre er afsat i alt
400.000 kr. til varmepuljen. Der er derfor fortsat midler til at understøtte
fremtidige varmeprojekter.

**INDDRAGELSE**

Varmeværkerne i [adresse]
er orienteret om varmepuljen, og [adresse] modtager hvert år løbende nye
ansøgninger til puljen, idet varmeværkerne og andre interessenter opfordres til
at indsende ansøgninger ved opstart af projekter.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.
At Thorsø Fjernvarmeværk bevilliges det ansøgte beløb på 50.000 kr.

**BESLUTNING**

**Bilag**

|  |  |
| --- | --- |
| Ansøgning fra [adresse] a.m.b.a. | 710-2020-143106 |
| Ansøgning ledning øst | 710-2020-143108 |
| Ansøgning ledning vest | 710-2020-143109 |
| Thorsø Fjernvarmeværk sender ansøgning til pulje 2020 | 710-2020-13901 |